Sargons un Ur-Zababa' (-2300.g.pr.Kr.) 
Virsma A 


[1-9] Lai... svētnīca, kā kravas kuģis; lai ... tās lielās krāsnis; lai redzētu, ka tās ūdens kanāli, ... 
prieka ūdeņi, lai redzētu, kā kaplis apstrādā aramzemi un ka ... lauki; lai pārvērstu Kišas māju, 
kas bija kā spoku pilsēta, atkal par apdzīvotu vietu — tās valdnieks, gans Ur-Zababa pacēlās, kā 
Utu virs Kišas mājas. Tomēr Ans un Enlils (?) noteikti nolēma (?) ar savu svēto pavēli mainīt 
viņa valdīšanas ilgumu un likvidēt pils labklājību. 


[10-13] Tad Sargons — viņa pilsēta bija ... pilsēta, viņa tēvs bija Laibums, māte ... - Sargons... 
ar laimīgu sirdi. Par cik viņš bija dzimis ... 


[Nezināms rindu skaits bojāts] 
Virsma B 


[1-7] Kādu dienu, kad bija pienācis vakars un Sargons bija piegādājis kārtējās piegādes uz pili, 
Ur-Zababa gulēja (un sapņoja) svētajā gultas kambarī, savā svētajā rezidencē. Viņš saprata par 
ko ir sapnis, bet neietērpa to vārdos, neapsprieda ne ar vienu. Pēc tam, kad Sargons bija pieņēmis 
kārtējās piegādes uz pili, Ur-Zababa iecēla viņu par dzērienu padevēju, noliekot viņam atbildību 
par dzērienu skapi. Svētā Inanna nebeidza stāvēt viņam (Sargonam) klāt. 


[8-11] Kad bija pagājušas piecas vai desmit dienas, valdnieks Ur-Zababa ... un pārbijās savā 
rezidencē. Kā lauva viņš urinēja, apsmidzinādams kājas, un urīns saturēja asinis un strutas. Viņš 
bija satraukts, satraukts, kā zivs, kas dzīvo iesāļā ūdenī. 


[12-24] Tad Ezinas vīna nama pārzinis Sargons apgūlās, nevis lai gulētu, bet gan lai sapņotu. 
Viņa sapnī svētā Inanna noslīcināja Ur-Zababu asins upē. Gulošais Sargons novaidējās un sāka 
grauzt zemi (?). Kad valdnieks Ur-Zababa izdzirdēja par šo vaidēšanu, viņu ieveda valdnieka 
svētajā klātbūtnē, Sargons tika ievests Ur-Zababas klātbūtnē (kurš teica): >> Dzērienu padevēj, vai 
naktī tev tika atklāts sapnis?”* Sargons atbildēja savam valdniekam: ”Mans valdniek, šis ir 
sapnis, par kuru es pastāstīšu - Tajā bija jauna sieviete, kas bija tik augsta kā debesis un plata, kā 
zeme. Viņa bija stingri noteikta, kā sienas pamatne; manis dēļ viņa noslīcināja tevi lielā asiņu 
upē.” 


[25-34] Ur-Zababa sakoda lūpas un viņš pamatīgi izbijās. Viņš runāja ar ... savu padomnieku: 
«Mana dižciltīgā māsa, svētā Inana mainīs, (?) manu pirkstu ... asins; viņa noslīcinās Sargonu, 
dzērienu padevēju lielajā upē, Belik-tikals, galvenais kalējs, manis izraudzīts cilvēks, kurš prot 
rakstīt uz plāksnītēm, es tev došu pavēles, lai manas pavēles tiktu izpildītas! Lai mana pavēle 
tiktu izpildīta! Un tagad, kad (mans) dzērienu padevējs ir atnesis tev manu bronzas rokas spoguli 
(2) Esikil, liktenīgaja namā, iemet tos (Sargonu un spoguli) izraktā kapā”, gluži kā statujas.” 


[35-45] Belik-tikals ņēma vērā sava valdnieka vārdus un sagatavoja kapu (?) Esikilā, liktenīgajā 
namā. Valdnieks uzrunāja Sargonu: *"Ej un nogādā manu bronzas rokas spoguli (?) galvenajam 


! Vēsturnieki, šo tekstu arī sauc par Sargona leģendu. 
2 Cits tulkojums varētu būt "veidnē”. 


kalējam!” un Sargons atstāja Ur-Zababas pili. Tomēr svētā Inanna nebeidza stāvēt pie viņa labās 
rokas un pirms viņš bija paspējis pieiet pie Esikil, liktenīgās mājas, piecus vai 10 nindan 
attālumā, svētā Inanna pagriezās pret viņu un aizšķērsoja ceļu (sacīdama:) *'Esikila ir svēta māja! 
Neviens, kas piepildīts ar asinīm nedrīkst tajā ieiet!” Tādā veidā viņš sastapa valdnieka galveno 
kalēju tikai liktenīgās mājas vārtos. Pēc tam, kad viņš nogādāja valdnieka bronzas rokas-spoguli 
(2) galvenajam kalējam, Belik-tikalam, ... un iemeta tos veidnēs, gluži, kā statujas. 


[46-52] Kad bija pagājušas piecas vai desmit dienas, Sargons nāca Ur-zababas, sava valdnieka 
klātbūtnē; viņš ienāca pilī, stingri nostiprināts kā ltels kalns. Valdnieks Ur-zababa ... un bija 
pārbijies savā rezidencē. Viņš zināja, kāpēc tas tā bija, bet neietērpa to vārdos un neapsprieda to 
ne ar vienu. Ur-Zababa bija pārbijies savā guļamistabā, viņa svētajā rezidencē. Viņš zināja, 
kāpēc tas tā bija, bet neietērpa to vārdos un neapsprieda to ne ar vienu. 


[53-56] Tajās, dienās, lai gan vārdu rakstīšana uz plāksnītēm pastāvēja, šo plāksnīšu ielikšana 
konvertos vel nepastāvēja. Valdnieks Ur-Zababa nosūtīja Sargonu, dievu radījumu, pie 
Lugalzagesi Unugā* ar vēstījumu uz māla plāksnītes, kur bija runa par Sargona noslepkavošanu. 


[Trūkst nezināms skaits rindu.| 
Virsma C 


[1-7] Ar Lugalzagesi sievu ... viņa (?) viņas sievišķību, kā patvērumu. Lugalzagesi ne ... sūtni. 
"Nāc! Viņš tuvināja savus soļus uz ķieģeļu Eana!” Lugalzagesi to neaptvēra, viņš nesarunājās ar 
sūtni. Bet tiklīdz viņš runāja ar sūtni ... Kungs teica "Ak vai!” un apsēdās putekļos. 


[8-12] Lugalzagesi atbildēja sūtnim: *'Sūtni, Sargons nepiekāpsies. Pēc tam, kad viņš piekāpsies, 
Sargons... Lugalzagesi... Sargons ... Lugalzagesi ... Kāpēc ... Sargons ...?” 


3 Unuga- Uruka. 


